Laki väliaikaisesta vuokratulon verotuksesta kaupungissa
Suomen Kansanvaltuuskunnan asetuskokoelma 21.3.1918/30.

L a k i

väliaikaisesta vuokratulon verotuksesta kaupungissa.

Annettu Helsingissä, 21 päivänä maaliskuuta 1918.

___

  Suomen Kansanvaltuuskunnan päätöksellä säädetään:

1 §.

Kaupunkikunnassa on jokaisen kiinteimistön omistajan suoritettava erityistä vuokratulon veroa kunnalle.

2 §.

Vuokratulon veroa suoritetaan maaliskuun alusta 1918 alkaen 10 % kiinteimistön vuokratuloista.

3 §.

Tämän veron suorittakoon kiinteimistön omistaja kuukausittain.

4 §.

Verovelvollinen, joka yrittää kiertää tämän lain määräyksiä, kieltäytyy niitä noudattamasta tahi tahallisesti vaikeuttaa lain täytäntöön panoa, saatettakoon edesvastuuseen sekä on velvollinen suorittamaan lyhyemmältä tai pitemmältä ajalta veron kaksinkertaisena. Kaupungin hallinto voi tällaisessa tapauksessa myös asettaa erityiset vuokrankantajat ja kieltää vuokrien maksun kenellekään muulle.

5 §.

Tämän veron johdosta ei kiinteimistön omistaja ole oikeutettu vuokralaisen maksettavaa vuokraa korottamaan.

6 §.

Tämä laki, jonka täytäntöönpanosta lähemmät määräykset antaa kaupungin hallinto, astuu voimaan heti.

Helsingissä, 21 päivänä maaliskuuta 1918.

SUOMEN KANSANVALTUUSKUNTA:

KULLERVO MANNER.

YRJÖ SIROLA.

EERO HAAPALAINEN.

ADOLF TAIMI.

M. A. AIROLA.

HANNA KARHINEN.

LAURI LETONMÄKI.

ANTTI KIVIRANTA.

O. W. KUUSINEN.

EDVARD GYLLING.

JALO KOHONEN.

J. H. LUMIVUOKKO.

EVERT ELORANTA.

O. TOKOI.

KONSTANTIN LINDQVIST.

EMIL ELO.

HILJA PÄRSSINEN.

J. O. ARJANNE.

MATTI TURKIA.

</div>

Suomen kansanvaltuuskunnan asetuskokoelma